དེར་བརྟེན་ཆོས་ལུགས་མི་སྣ་རྣམས་དེང་དུས་ལྐོག་གཡོ་དང་འགྲན་རྩོད་ཆེ་བའི་ཆབ་སྲིད་ཀྱི་ནང་དུ་ཞུགས་ཚེ་སྟོན་པ་སངས་རྒྱས་ཀྱིས་གསུངས་པའི་ཆོས་ལུགས་ཀྱི་བསླབ་བྱ་དང་བཅས་ཁྲིམས་ཀྱི་ཐིག་ཤིང་གཉིས་འབྲལ་མེད་དུ་འཁྱེར་དགོས་པ་ཞིག་ལས།མི་ནག་ཕལ་བ་ནང་བཞིན་བྱེད་མི་རུང་བ་འདི་ཡང་གླེང་ཕྱོགས་འདི་ལ་བརྟེན་ནས་དྲན་སྐུལ་ཐེངས་གཅིག་བྱས་པ་ཞིག་ཏུ་ངོས་འཛིན་བྱེད་ཆོག།ཆུང་ས་ནས་ཆབ་སྲིད་ཀྱི་སྟེགས་བུ་རུ་བཞུགས་པའི་ཆོས་ལུགས་ཀྱི་མི་སྣ་རྣམས་ཀྱིས་རྣམ་འགྱུར་དང་ཀུན་སྤྱོད་གཅིག་པུའི་ཐོག་ནས་ཀྱང།ཁྱིམ་པ་མི་ནག་པ་ཞིག་དང་མཚུངས་བསྡུར་བྱེད་མི་ཐུབ་པར་ཡ་རབས་བཟང་སྤྱོད་ཀྱི་ཞག་རྩི་ཡོད་པ་ཞིག་དགོས་པ་འདི་ཡང་བསྟན་པའི་མིག་ལྟོས་ཤིག་ཏུ་གྱུར་ཡོད།ད་ལྟའི་གནས་ཚུལ་འདི་མཐའ་གཅིག་ཏུ་བདེན་པ་ཡིན་པའི་ཡིད་ཆེས་བྱེད་ཐུབ་པ་ཞིག་གཏན་ནས་མིན་ཡང།གནས་ཚུལ་གླེང་སྟངས་ཀྱི་ཐོག་ནས་ཆོས་ལུགས་པ་འཇིག་རྟེན་ཆབ་སྲིད་ཀྱི་འགྲན་རྩོད་ནང་དུ་ཞུགས་པ་རྣམས་ལ་དྲན་སྐུལ་ལྟ་བུ་ཞིག་ཏུ་ངོས་འཛིན་བྱེད་ཆོག།།